Bhí locht faighte ar chuid de na heagraíochtaí cultúir maidir le cur i bhfeidhm Acht na dTeangacha Oifigiúla. Bhí cuid acu ag diúltú daoine a fhostú agus ag diúltú cloí le forálacha áirithe agus treoracha a bhí an Coimisinéir Teanga ag tabhairt dóibh. Tá mé ag ceapadh go raibh deacrachtaí san Ard-Mhúsaem, mar shampla. An bhfuil an tAire sásta go bhfuil na forais chultúrtha atá faoina scáth agus a cúram ag comhlíonadh Acht na dTeangacha Oifigiúla mar is ceart?